CELEX: 32013R1390
Language: ro
Date: 2013-12-16 00:00:00
Title: Regulamentul (UE) nr. 1390/2013 al Consiliului din 16 decembrie 2013 privind alocarea posibilităților de pescuit în temeiul Protocolului între Uniunea Europeană și Uniunea Comorelor de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului în vigoare între cele două părți

21.12.2013   
            
            
               RO
            
            
               Jurnalul Oficial al Uniunii Europene
            
            
               L 349/26
            
         REGULAMENTUL (UE) NR. 1390/2013 AL CONSILIULUI
   din 16 decembrie 2013
   privind alocarea posibilităților de pescuit în temeiul Protocolului între Uniunea Europeană și Uniunea Comorelor de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului în vigoare între cele două părți
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               La 5 octombrie 2006, Consiliul a aprobat, prin adoptarea Regulamentului (CE) nr. 1563/2006 (1), Acordul de parteneriat în sectorul pescuitului între Comunitatea Europeană și Uniunea Comorelor (denumit în continuare „acordul de parteneriat”).
            
         
               (2)
            
            
               Uniunea Europeană a negociat cu Uniunea Comorelor un nou protocol la acordul de parteneriat prin care se acordă navelor din Uniunea Europeană posibilități de pescuit în apele Uniunii Comorelor. La finalizarea negocierilor, la 5 iulie 2013, a fost parafat un nou protocol.
            
         
               (3)
            
            
               La 16 decembrie 2013, Consiliul a adoptat Decizia 2013/786/UE (2) privind semnarea și aplicarea cu titlu provizoriu a noului protocol.
            
         
               (4)
            
            
               Ar trebui să fie alocate posibilitățile de pescuit între statele membre pentru perioada de aplicare a noului protocol.
            
         
               (5)
            
            
               În conformitate cu Regulamentul (CE) nr. 1006/2008 al Consiliului (3), dacă există suspiciuni conform cărora posibilitățile de pescuit alocate Uniunii Europene în temeiul noului protocol nu sunt utilizate în mod exhaustiv, Comisia informează statele membre în cauză în legătură cu acest lucru. Absența unui răspuns în termenul stabilit de Consiliu se consideră o confirmare a faptului că navele statului membru în cauză nu își utilizează în mod exhaustiv posibilitățile de pescuit în perioada avută în vedere. Ar trebui să se stabilească termenul respectiv.
            
         
               (6)
            
            
               Pentru a asigura desfășurarea activităților de pescuit de către navele din Uniunea Europeană, noul protocol prevede posibilitatea aplicării sale cu titlu provizoriu de către fiecare dintre părți începând cu 1 ianuarie 2014. Prezentul regulament ar trebui să se aplice de la data aplicării cu titlu provizoriu a noului protocol,
            
         ADOPTĂ PREZENTUL REGULAMENT:
   Articolul 1
   (1)   Posibilitățile de pescuit stabilite de Protocolul între Uniunea Europeană și Uniunea Comorelor de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului în vigoare între cele două părți (denumit în continuare „protocolul”) se alocă între statele membre după cum urmează:
   
               (a)
            
            
               42 nave de pescuit ton cu plasă-pungă:
               
                           —
                        
                        
                           Spania: 21 de nave
                        
                     
                           —
                        
                        
                           Franța: 21 de nave
                        
                     
         
               (b)
            
            
               20 de nave de pescuit cu paragate plutitoare:
               
                           —
                        
                        
                           Spania: 8 nave
                        
                     
                           —
                        
                        
                           Franța: 9 nave
                        
                     
                           —
                        
                        
                           Portugalia:3 nave
                        
                     
         (2)   Regulamentul (CE) nr. 1006/2008 se aplică fără a aduce atingere protocolului și acordului de parteneriat.
   (3)   Termenul în care statele membre trebuie să confirme faptul că nu utilizează în mod exhaustiv posibilitățile de pescuit acordate în temeiul acordului de parteneriat, astfel cum prevede articolul 10 alineatul (1) din Regulamentul (CE) nr. 1006/2008, se stabilește la zece zile lucrătoare începând cu data la care Comisia le informează că posibilitățile de pescuit nu sunt utilizate.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Prezentul regulament se aplică de la 1 ianuarie 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptată la Bruxelles, 16 decembrie 2013.
      
         
            Pentru Consiliu
         
         
            Președintele
         
         V. JUKNA
      
   
   
      (1)  Regulamentul (CE) nr. 1563/2006 al Consiliului din 5 octombrie 2006 privind încheierea Acordului de parteneriat în sectorul pescuitului între Comunitatea Europeană și Uniunea Comorelor (JO L 290, 20.10.2006, p. 6).
   
      (2)  Decizia 2013/786/UE a Consiliului din 16 decembrie 2013 privind semnarea, în numele Uniunii Europene, și aplicarea provizorie a Protocolului între Uniunea Europeană și Uniunea Comorelor de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului în vigoare între cele două părți (A se vedea pagina 4 din prezentul Jurnal Oficial).
   
      (3)  Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare, de modificare a Regulamentelor (CEE) nr. 2847/93 și (CE) nr. 1627/94 și de abrogare a Regulamentului (CE) nr. 3317/94 (JO L 286, 29.10.2008, p. 33).